JayJayThrowThrow/commonwealth-wiki-mix huggingface dataset:
चाईबासा

चाईबासा (Chaibasa) भारत के झारखंड राज्य के पश्चिमी सिंहभूम ज़िले में स्थित एक नगर है। यह ज़िले का मुख्यालय भी है। यह ऐतिहासिक स्वतंत्रता सेनानी, बिरसा मुंडा, की जन्मभूमि भी है।
उद्योग

चाईबासा में अधिकांश रोजगार सरकारी संस्थाओं के कर्मचारियों के रूप में है। एसीसी (ACC) नामक सीमेन्ट बनाने वाली कम्पनी का कारखाना चैबासा से १८ किमी दूर झिनकपानी में स्थित है। एस आर रुंगटा समूह, ठाकुर प्रसाद साव ऐंड सन्स, साहा ब्रदर्स आदि कम्पनियाँ यहाँ पर बहुत सारा खनन कार्य करतीं हैं। चाईबासा में अनेकों लघुस्तरीय इस्पात निर्माता कम्पनियाँ स्थित हैं।
शैक्षिक संस्थान

महाविद्यालय

* जी सी जैन वाणिज्य महाविद्यालय
* महिला महाविद्यालय
* टाटा महाविद्यालय, चाईबासा
* चाईबासा इंजीनियरिंग महाविद्यालय, चाईबासा
आईटीआई

* आईटीआई, चाईबासा
* राज आईटीआई
इण्टर कॉलेज

* सूरजमल जैन डीएवी पब्लिक स्कूल
* डीपीएस इंटर कॉलेज
* कोल्हान इण्टर कॉलेज
* सेन्ट जेवियर इंटर कॉलेज, लुपुंगहुटु
इन्हें भी देखें

* पश्चिमी सिंहभूम ज़िला
* चाईबासा (झारखंड विधानसभा निर्वाचन क्षेत्र)
बाहरी कड़ियाँ

*चाईबासा जिला
*चाईबासा का लुपुंगहुटू: पेड़ की जड़ों से निकलती गर्म जलधारा
सन्दर्भ

श्रेणी:झारखंड के शहर
श्रेणी:पश्चिमी सिंहभूम ज़िला
श्रेणी:पश्चिमी सिंहभूम ज़िले के नगर
सौराठ सभा

सौराठ सभा बिहार के मिथिलांचल क्षेत्र में प्रतिवर्ष लगने वाला एक विशाल सभा है जिसमें वहाँ आए कन्याओं के पिता योग्य वर का चुनाव करते हैं।यह एक विशाल सांस्कृतिक धरोहर है जिसमें मंडन मिश्र, कवि कोकिल विद्यापति, अयाची मिश्र जैसे कई महान व्यक्तित्व का नाम उल्लेखनीय है।

चुनाव से पहले सौराठ सभागाछी में उपस्थित लोगों के बीच बहुत प्रकार के चर्चाओं जिसमें मुख्य रूप से कुल, मूल और पाँजिका होता है; जिनके जितने बड़े कुल-मूल-पाँजि होते हैं उनका पूछ उतना ही अधिक होता है। हालांकि इस आधुनिकता के चमक-दमक ने अब लोगोंको केवल कुल-मूल-पाँजि से कहीं ऊपर लड़कों का व्यक्तिगत गुण, आचरण और रोजगार को मुख्य जाँच का विषय बना दिया है।

परम्परानुसार यहाँ पहले (साबिक जमाने से) गुरुकुल से सीधे योग्य युवकोंको सौराठ सभागाछी में लाया जाता था और मैथिल ब्राह्मणों एवं कायस्थों के लिए शुरु किया गया इस सभामें लोग लाखोंके तादाद में पहुँचते थे और गुरुकुलोंके उन योग्य शिक्षित युवकोंके प्रतिभाको जाँच-बुझकर अपने स्वजनों के लायक उचित वर समझकर गुरुजनोंसे आज्ञा लेते थे और फिर विवाह कराने से पूर्व लड़कों के पैतृक परिवार के सात पुश्तों में और मातृक परिवारके पाँच पुश्तों में पहले कभी सीधा रक्त सम्बन्ध नहीं बने होने पर मात्र अधिकार निर्णय करबाते थे, ऐसे अधिकार निर्णय को एक तारके पत्तेपर मिथिलाक्षर में लाल स्याही से लिखवाया जाता था जिसे 'सिद्धान्त' कहा जाता है जिसमें पञ्जीकार स्वर्गीय लक्ष्मीदत्त मिश्र उर्फ भुट्टू मिश्र का नाम उल्लेखनीय है। पंजीकार भुट्टु मिश्र दरभंगा महाराज के सानिध्य में रहते थे। पंजी व्यवस्था की यह परम्परा आज भी मैथिलों में कायम है। इस समूचे संसार में शायद मैथिलों का यह वैवाहिक परंपरा सर्वोत्तम माना जाता है क्योंकि अधिकार निर्णय की अनूठी रीतिको बाद में विभिन्न वैज्ञानिकों ने अपने-अपने ढंग से समुचित करार दिया है।
इन्हें भी देखें

*पंजी (मिथिला)
* विवाह
बाहरी कड़ियाँ

*मिथिला में लगता था विश्व का पहला मेट्रिमोनियल सभा !
*Inside a 700-year-old ‘groom market’ in India’s Bihar state


श्रेणी:उत्सव
आठवीं अनुसूची (भारत का संविधान)

भारतीय संविधान की आठवीं अनुसूची भारत की भाषाओं से संबंधित है। इस अनुसूची में 22भारतीय भाषाओं को शामिल किया गया है । प्रारम्भ में 14 भाषाओ को संवैधानिक मान्यता दी गई थी बाद में इसमें, सिन्धी भाषा को 21वाँ संविधान संशोधन अधिनियम 1967 ,कोंकणी भाषा, मणिपुरी भाषा, और नेपाली भाषा को 71वाँ संविधान संशोधन अधिनियम 1992ई. में जोड़ा गया। हाल में 92 वाँ संविधान संशोधन अधिनियम 2003 में बोड़ो भाषा, डोगरी भाषा, मैथिली भाषा, और संथाली भाषा शामिल किए गए।
अनुसूची

# कश्मीरी भाषा
# सिन्धी भाषा
# पंजाबी भाषा
# हिन्दी भाषा
# बंगाली भाषा
# असमिया भाषा
# ओड़िया भाषा
# गुजराती भाषा
# मराठी भाषा
# कन्नड़ भाषा
# तेलगु भाषा
# तमिल भाषा
# मलयालम भाषा
# उर्दू भाषा
# संस्कृत भाषा
# नेपाली भाषा
# मणिपुरी भाषा
# कोंकणी भाषा
# बोडो भाषा
# डोंगरी भाषा
# मैथिली भाषा
# संथाली भाषा
माँग वाली अन्य भाषाएँ

भारतीय संविधान की आठवीं अनुसूची में ४० अन्य भाषाओं को शामिल करने की माँग है। य़े भाषाएँ हैं:
# अवधी भाषा
# अंगिका भाषा
# बुंदेली भाषा
# बंजारा भाषा
# बज्जिका भाषा
# भूमिज भाषा
# भोजपुरी भाषा
# भोटी भाषा
# भोटीया भाषा
# छत्तीसगढ़ी भाषा
# धक्ती भाषा
# अंग्रेज़ी भाषा
# गढ़वाली भाषा
# गोंडी भाषा
# गोजरी भाषा
# हो भाषा
# कच्छी भाषा
# कामतापुरी भाषा
# कार्बी भाषा
# खासी भाषा
# कोडावा भाषा
# ककबरक भाषा
# कुमाऊँनी भाषा
# कुड़ुख भाषा
# कुड़माली भाषा
# लेप्चा भाषा
# लिंबू भाषा
# मिज़ो भाषा
# मगही
# मुंडारी भाषा
# नागपुरी भाषा
# निकोबारी भाषा
# हिमाचली भाषा
# पालि भाषा
# राजस्थानी भाषा
# कोशली / सम्बलपुरी भाषा
# शौरसेनी भाषा
# सराइकी भाषा
# टेनयीडी भाषा
# तुलू भाषा
सन्दर्भ

श्रेणी:भारत का संविधान
श्रेणी:भारत की भाषाएँ
सुवर्णरेखा नदी

सुवर्णरेखा या स्वर्णरेखा भारत के झारखण्ड, पश्चिम बङ्गाल और ओड़िशा राज्यों में बहने वाली एक नदी है। स्वर्णरेखा नदी झारखंड की राजधानी रांची के दक्षिण पश्चिम से निकलती है जहां इसके अनेक जलप्रपात हैं और पूर्वी दिशा में बहते हुए यह औद्योगिक नगरी जगदीशपुर से होकर गुजरती है तथा वाला शेर के निकट बी ऑफ बंगाल में जाकर अपना परवाह करती है इसका बेसिन झारखंड उड़ीसा पश्चिम बंगाल जैसे राज्यों में फैला है
विवरण

यह राँची नगर से 16 किलोमीटर दक्षिण-पश्चिम में स्थित नगड़ी गाँव में रानी चुआं नामक स्थान से निकलती है और उत्तर पूर्व की ओर बढ़ती हुई मुख्य पठार को छोड़कर प्रपात के रूप में गिरती है। इस प्रपात (झरना) को हुन्डरु जलप्रपात (hundrughagh) कहते हैं। प्रपात के रूप में गिरने के बाद नदी का बहाव पूर्व की ओर हो जाता है और मानभूम जिले के तीन संगम बिंदुओं के आगे यह दक्षिण पूर्व की ओर मुड़कर सिंहभूम में बहती हुई उत्तर पश्चिम से मिदनापुर जिले में प्रविष्टि होती है। इस जिले के पश्चिमी भूभाग के जंगलों में बहती हुई बालेश्वर जिले में पहुँचती है। यह पूर्व पश्चिम की ओर टेढ़ी-मेढ़ी बहती हुई बालेश्वर नामक स्थान पर बंगाल की खाड़ी में गिरती है। इस नदी की कुल लंबाई 474 किलोमीटर है और लगभग 28928 वर्ग किलोमीटर का जल निकास इसके द्वारा होता है। इसकी प्रमुख सहायक नदियाँ काँची एवं कर्कारी हैं। भारत का प्रसिद्ध एवं पहला लोहे तथा इस्पात का कारखाना इसके किनारे स्थापित हुआ। कारखाने के संस्थापक जमशेद जी टाटा के नाम पर बसा यहाँ का नगर जमशेदपुर या टाटानगर कहा जाता है। अपने मुहाने से ऊपर की ओर यह 16 मील तक देशी नावों के लिए नौगम्य (navigable) है।
इन्हें भी देखें

* खड़कई नदी
* चौमुखा, ओड़िशा
सन्दर्भ

श्रेणी:झारखण्ड की नदियाँ
श्रेणी:पश्चिम बंगाल की नदियाँ
श्रेणी:ओड़िशा की नदियाँ
राजधानी

राजधानी वह नगरपालिका होती है, जिसे किसी देश, प्रदेश,प्रान्त या अन्य प्रशासनिक ईकाई अथवा क्षेत्र में सरकार की गद्दी होने का प्राथमिक दर्जा हासिल होता है। राजधानी मिसाली तौर पर एक शहर होता है,जहाँ संबंधित सरकार के दफ़्तर और सम्मेलन -ठिकाने स्थित होते हैं और आम तौर पर अपने क़ानून या संविधान द्वारा निर्धारित होती है।
परिभाषाएँ

शब्द राजधानी संस्कृत से आया है। राजधानी आम तौर पर संघटक क्षेत्र का सब से बड़ा शहर होता है परन्तु लाज़िमी तौर पर नहीं।
अनोखे राजधानी इंतज़ाम

बहुत सारे सूबों की दो से ज़्यादा राजधानियाँ हैं और कुछ ऐसे भी हैं जिन की कोई राजधानी नहीं है।
* चिली: चाहे देश का राष्ट्रिय महा-सम्मेलन बालपारायसो में होता है परन्तु राजधानी सैन्टियागो है।
* चेक गणराज्य: प्राग एक ही संवैधानिक राजधानी है। ब्रनो में देश की तीनों इचाचासर्व-उच्च अदालतों स्थित हैं जो इसको चेक अदालती शाखा की यथार्थ राजधानी बनाते हैं।
* फ़िनलैंड: गर्मियाँ के दौरान पर राष्ट्रपति नानतली में कुलतारांता में निवास करता है और सरकार की सभी राष्ट्रपति बैठकों भी वहाँ ही होती हैं।
* फ़्रांस: फ़्रांसीसी संविधान किसी भी शहर को राजधानी के तौर पर मान्यता नहीं देता। क़ानून मुताबिक़ पैरिस संसद के दोनों सदनों (राशटरी सभा और सैनेट) का ठिकाना है लेकिन उनके सांझे महांसंमेलन "वरसेये के शाही-महल में होते हैं। संकट की घड़ी में संवैधानिक ताकतों किसी ओर सहर में बदली जा सकतीं हैं जिससे संसदों के टिकाने राष्ट्रपती और मंत्री-मंडल वाले स्थानों पर ही रह सकें।
सन्दर्भ

*
राष्ट्रीय धातुकर्म प्रयोगशाला

राष्ट्रीय मैटलर्जी प्रयोगशाला, वैज्ञानिक एवं औद्योगिक अनुसंधान परिषद की भारत में फैली ३८ प्रयोगशालाओं में से एक है। इस प्रयोगशाला की आधारशिला २१ नवम्बर १९४६ को भारत के प्रथम गवर्नर जनरल चक्रवर्ती राजगोपालाचारी द्वारा रखी गयी थी। प्रयोगशाला का उद्घाट्न २६ नवम्बर १९५० को जवाहर लाल नेहरु ने किया था। यह जमशेदपुर के बर्मामाइन्स क्षेत्र में स्थित है।

राष्ट्रीय धातुकर्म प्रयोगशाला ने खनिज प्रसंस्करण, लोहा और इस्पात बनाने, लौह धातुओं और गैर-लौह धातुओं के निष्कर्षण (विशेष रूप से मैग्नीशियम) के क्षेत्रों में महत्वपूर्ण भूमिका निभाई। 1970 के दशक की शुरुआत में CSIR-NML में एशिया की सबसे बड़ी विसर्पण-परीक्षण (क्रीप टेस्ट) सुविधा भी स्थापित की गई थी और आज भी यह एशिया की दूसरी सबसे बड़ी क्रीप-परीक्षण प्रयोगशाला है।
बाहरी कड़ियाँ

* राष्ट्रीय धातुकर्म प्रयोगशाला - आधिकारिक जालस्थल


श्रेणी:सरकारी संस्थान
श्रेणी:जमशेदपुर
श्रेणी:झारखंड
श्रेणी:विज्ञान
श्रेणी:प्रयोगशाला
टाटा समूह

टाटा ग्रुप एक निजी व्यवसायिक समूह है जिसका मुख्यालय मुंबई में स्थित है। वर्तमान में इसके अध्यक्ष नटराजन चंद्रशेखरन हैं। टाटा ग्रुप के चेयरमेन रतन टाटा ने 28 दिसम्बर 2012 को सायरस मिस्त्री को टाटा समूह का उत्तराधिकारी नियुक्त किया। रतन टाटा पिछले 50 सालों से टाटा समूह से जुड़े हुए थे। वे 21 सालों तक टाटा ग्रुप के अध्यक्ष रहे। रतन टाटा ने जे आर डी टाटा के बाद 1991 में कार्यभार संभाला। टाटा परिवार का एक सदस्य ही हमेशा टाटा समूह का अध्यक्ष रहा है। इसका कार्यक्षेत्र अनेक व्यवसायों व व्यवसाय से सम्बंधित सेवाओं के क्षेत्र में फैला हुआ है - जैसे: अभियांत्रिकी, सूचना प्रौद्योगिकी, संचार, वाहन, रासायनिक उद्योग, ऊर्जा, सॉफ्टवेयर, होटल, इस्पात एवं उपभोक्ता सामग्री।
टाटा परिवार का विदेशों में प्रसार

right|thumb|300px|टाटा ग्रुप के दो ट्रक
* मार्च २००८ टाटा मोटर्स ने फोर्ड से जैगुआर और लैंड रोवर को ख़रीदा।
* जनवरी २००७ टाटा स्टील ने कोरस स्टील को ख़रीदा।
* जून २००६ अमरीकी कंपनी ८ ओक्लॉक कॉफी कंपनी का क़रीब १००० करोड़ रुपए में अधिग्रहण किया।
* अगस्त २००६ अमरीकी कंपनी ग्लेसॉ (उर्जा कंपनी) के ३० प्रतिशत शेयर खरीदे
* जुलाई २००५ टेलीग्लोब इंटरनेशनल को २३.९ करोड़ डॉलर में अधिग्रहित किया।
* अक्टूबर २००५ टाटा टी ने तीन करोड़ २० लाख डॉलर में गुड अर्थ क्राप का अधिग्रहण किया।
* अक्टूबर २००५ ब्रिटेन के आईएनसीएटी इंटरनेशनल को ४११ करोड़ रुपए में खरीदा।
* अक्टूबर २००५ सिडनी स्थित कंपनी एफएनएस को अधिग्रहित किया।
* नवंबर २००५ बिज़नेस प्रोसेस आउटसोर्सिंग कंपनी कोमीकॉर्न को क़रीब १०८ करोड़ में खरीदा।
* दिसम्बर २००५ थाईलैंड की मिलेनियम स्टील का अधिग्रहण १८०० करोड़ रुपए में किया।
* दिसम्बर २००५ ब्रिटेन की ब्रूनर मोंड ग्रुप के ६३.५ प्रतिशत शेयर ५०८ करोड़ रुपए में लिए।
* मार्च २००४ कोरियाई कंपनी देवू कमर्शियल वेहिकल्स का ४५९ करोड़ रुपए में अधिग्रहण किया।
* अगस्त २००४ सिंगापुर की नैटस्टील को १३०० करोड़ रुपए में खरीदा।
* फरवरी २००० १८७० करोड़ रुपए में ब्रिटेन की टेटली टी को खरीदा
इतिहास
इन्हें भी देखें

* जमशेदजी टाटा
* टाटा कंसल्टेंसी सर्विसेज
* टाटानगर
* टाटा मोटर्स
सन्दर्भ
बाहरी कड़ियाँ

* टाटा : एक कॉरपोरेट ब्राण्ड का विकास
* टाटा समूह की कम्पनियाँ
* टाटा समूह के बारे में
* एशिया की दस प्रमुख कंपनियों में टाटा समूह
* Fortune Magazine 2002 profile
* Jamsetji Tata
* A section of the Tata family Tree
* Information about holding by Pallonji in Tata sons
* PUCL Report on Kalinganagar
* भारतीयों के जीवन में रचा बसा टाटा


श्रेणी:जमशेदपुर
श्रेणी:उद्योग
श्रेणी:टाटा समूह
श्रेणी:व्यापार
श्रेणी:भारतीय उद्यमी समुह
रायगढ़, छत्तीसगढ़

रायगढ़ (Raigarh) भारत के छत्तीसगढ़ राज्य के रायगढ़ ज़िले में स्थित एक नगर है, जो ज़िले का मुख्यालय भी है। यह ओड़िशा की सीमा के पास स्थित है।

2024 में रायगढ़ शहर की वर्तमान अनुमानित जनसंख्या 193,000 है, जबकि रायगढ़ मेट्रो की जनसंख्या 212,000 अनुमानित है।

यहाँ मौजूद जिंदल स्टील प्लांट रायगढ़ संयंत्र 3.6 मिलियन टन प्रति वर्ष (एमटीपीए) इस्पात उत्पादन क्षमता के साथ दुनिया की सबसे बड़ी कोयला आधारित स्पंज आयरन विनिर्माण सुविधा है। इसका छत्तीसगढ़ के रायगढ़ में 824 मेगावाट का कैप्टिव पावर प्लांट (सीपीपी) स्थापित है।
नामोत्पत्ति

रायगढ़ राजा मदनसिंह चाॅदा ने महानदी के पार बूनगा के पास "राय" नामक गढ़ की स्थापना की। यहीं से रायगढ़ की उत्पत्ती हुई। and raigarh is famous city.
इन्हें भी देखें

* रायगढ़ जिला, छत्तीसगढ़
सन्दर्भ

श्रेणी:रायगढ़ जिला, छत्तीसगढ़
श्रेणी:छत्तीसगढ़ के नगर
श्रेणी:रायगढ़ ज़िले, छत्तीसगढ़ के नगर
रेलवे स्टेशन

रेलवे स्टेशन, रेलगाड़ियों के रुकने का एवं यात्रियों के लिए ट्रेन या रेल पर चढ़ने उतरने का स्थान होता है।

एक ट्रेन स्टेशन, रेलवे स्टेशन, रेलरोड स्टेशन या डिपो एक रेलवे सुविधा या क्षेत्र है जहाँ ट्रेनें नियमित रूप से यात्रियों, माल या दोनों को भरने अथवा उतारने के लिए रुकती हैं। इसमें आम तौर पर कम से कम एक प्लेटफॉर्म, एक ट्रैक और एक स्टेशन भवन होता है जो टिकट बिक्री, प्रतीक्षा गृह और सामान/माल सेवा जैसी सहायक सेवाएँ प्रदान करती है। यदि कोई स्टेशन सिंगल-ट्रैक लाइन पर है, तो ट्रैफिक की आवाजाही को सुविधाजनक बनाने के लिए इसमें अक्सर एक पासिंग लूप होता है।

ऐसे स्थान जहां यात्री कभी-कभी ट्रेन में चढ़ते या छोड़ते हैं, कभी-कभी एक छोटा प्लेटफॉर्म और एक प्रतीक्षा शेड होता है, लेकिन कभी-कभी एक संकेत से अधिक नहीं दर्शाया जाता है, उन्हें विभिन्न रूप से "स्टॉप", "फ्लैग स्टॉप", "हॉल्ट्स" कहा जाता है। या "अनंतिम रुकने वाले स्थान"।

स्टेशन जमीनी स्तर पर, भूमिगत या ऊँचे हो सकते हैं। रेल लाइनों या अन्य परिवहन साधनों जैसे बसों, ट्रामों या अन्य रैपिड ट्रांजिट सिस्टम को इंटरसेक्ट करने के लिए कनेक्शन उपलब्ध हो सकते हैं।
सन्दर्भ

श्रेणी:रेलवे
Railway Station को हिंदी में क्या कहते हैं?

रेलवे स्टेशन को हिंदी में "लौह पथ गामिनी विराम बिंदु" और "लौह पथ गामिनी विश्राम स्थल" कहा जाता है। देशी भाषा में इसे कई बार "रेलगाड़ी पड़ाव स्थल" भी कहा जाता है।
रेलवे का इतिहास (Railway’s History)

भारतीय रेलवे का इतिहास बहुत प्राचीन है और यह देश की विकास की गति में महत्वपूर्ण भूमिका निभाता है। रेलवे का विकास 16 वीं शताब्दी में ब्रिटिश शासनकाल में शुरू हुआ था।

1853 में भारत की पहली रेलगाड़ी बॉम्बे (आज के मुंबई) और ठाणे के बीच 34 किलोमीटर की दूरी पर चलने लगी। इस रेलगाड़ी का नाम "विक्टोरिया" रखा गया था। इसके बाद, अन्य शहरों में भी रेलवे लाइनें बनीं और रेलगाड़ियां चलने लगीं। यह ब्रिटिश शासनकाल में रेलवे का निर्माण मुख्य रूप से व्यापार, शिक्षा, स्थानीय प्रशासन और सेना की आवश्यकताओं को पूरा करने के उद्देश्य से हुआ। रेलवे ने लोगों के जीवन में क्रांतिकारी परिवर्तन लाए, उन्हें अधिक यात्रा सुविधाएं प्रदान कीं और व्यापार को बढ़ावा दिया। समय के साथ, रेलवे का नेटवर्क और रेलगाड़ीयों की संख्या बढ़ती गई। नई लाइनें खोली गईं और अधिक शहरों को रेलवे से जोड़ा गया। भारतीय रेलवे ने तकनीकी उन्नति की और इलेक्ट्रिक इंजनों का उपयोग किया। आज, भारतीय रेलवे विश्व की चौथी सबसे बड़ी रेलवे सेवा है जिसमें लाखों किलोमीटरों की लंबाई पर रेलगाड़ियां चलती हैं। रेलवे के माध्यम से लोग दूर दराज के स्थानों तक जा सकते हैं और अपने लक्ष्यों को पूरा कर सकते हैं। भारतीय रेलवे ने अपनी सेवाएं और सुविधाएं भी मोडर्नीज़ेशन की हैं। ऑनलाइन टिकट बुकिंग, मोबाइल एप्लिकेशन, इलेक्ट्रॉनिक बोर्डिंग पास जैसी तकनीकी सुविधाएं लागू की गई हैं। इस प्रकार, भारतीय रेलवे का इतिहास एक गर्वनिदेश है जो देश के परिवहन के क्षेत्र में विकास के लिए महत्वपूर्ण योगदान दिया है।
दक्षिण एशिया

right|thumb
दक्षिण एशिया एक अनौपचारिक शब्दावली है जिसका प्रयोग एशिया महाद्वीप के दक्षिणी भाग के लिये किया जाता है। सामान्यतः इस शब्द से आशय हिमालय के दक्षिणवर्ती देशों से होता है। भारत, पाकिस्तान, श्री लंका और बांग्लादेश को दक्षिण एशिया के देश या भारतीय उपमहाद्वीप के देश कहा जाता है जिसमें नेपाल और भूटान को भी शामिल कर लिया जाता है। सन् (2007) अफगानिस्तान भी इसका सदस्य देश बन चुका है। अब दक्षिण एशिया में आठ देश अवस्थित हैं। दक्षिण एशिया के देशों का एक संगठन दक्षेस भी है जिसके सदस्य देश निम्नवत हैं:

#
#
#
#
#
#
#
#
जलवायु

]]


इस विशाल क्षेत्र की जलवायु उत्तर में शीतोष्ण करने के लिए दक्षिण में उष्णकटिबन्धीय मानसून से इस क्षेत्र के लिए क्षेत्र से काफी भिन्न है। विविधता भी है लेकिन इस तरह के समुद्र तट से निकटता और मानसून एस के मौसमी प्रभाव जैसे कारकों से, ऊँचाई न केवल से प्रभावित है।
दक्षिण एशियाई क्षेत्रीय सहयोग संगठन

दक्षिण एशियाई क्षेत्रीय सहयोग संगठन (दक्षेस) दक्षिण एशिया के आठ देशों का आर्थिक और राजनीतिक संगठन है। संगठन के सदस्य देशों की जनसंख्या (लगभग १.५ अरब) को देखा जाए तो यह किसी भी क्षेत्रीय संगठन की तुलना में ज्यादा प्रभावशाली है। इसकी स्थापना 8 दिसम्बर 1985 को भारत, पाकिस्तान, बांग्लादेश, श्रीलंका, नेपाल, मालदीव और भूटान द्वारा मिलकर की गई थी। अप्रैल 2007 में संघ के [[१४|14 वें शिखर सम्मेलन में अफ़गानिस्तान इसका आठवाँ सदस्य बन गया।
बोल्ड टेक्स्टपरिभाषा

दक्षिण एशिया की विभिन्न परिभाषाएँ, जिनमें संयुक्त राष्ट्र भू-योजना की परिभाषा भी शामिल है, जो "सांख्यिकीय सुविधा के लिए बनाई गई थी और यह देशों या क्षेत्रों के राजनीतिक या अन्य संबद्धता के संबंध में कोई धारणा नहीं दर्शाती है।"
भौगोलिक सीमा स्पष्ट नहीं है क्योंकि इसके घटकों की प्रणालीगत और विदेश नीति दिशाएँ काफी विषम हैं। [19] भारतीय साम्राज्य के मुख्य क्षेत्रों (ब्रिटिश साम्राज्य के क्षेत्र जो ब्रिटिश राज की व्यवस्था के तहत थे) के अलावा, दक्षिण एशिया में कौन से अन्य देश शामिल हैं, इस बारे में काफी भिन्नता है।[20][21][22 ][23] दक्षिण एशिया और एशिया के अन्य हिस्सों, विशेषकर दक्षिण पूर्व एशिया और पश्चिम एशिया के बीच कोई स्पष्ट सीमा नहीं है - भौगोलिक, भूराजनीतिक, सामाजिक-सांस्कृतिक, आर्थिक या ऐतिहासिक।
इतिहास
पूर्व इतिहास

मुख्य दक्षिण एशिया का इतिहास 75,000 साल पहले होमो सेपियन्स की मानव गतिविधि के साक्ष्य से शुरू होता है, या लगभग 500,000 साल पहले होमो इरेक्टस सहित पहले के होमिनिड्स के साथ।प्रारंभिक प्रागैतिहासिक संस्कृति की जड़ें मेसोलिथिक स्थलों में हैं, जैसा कि 30,000 ईसा पूर्व या उससे अधिक पुरानी भीमबेटका रॉक आश्रयों की शैल चित्रकारी से प्रमाणित होता है,साथ ही नवपाषाण काल ​।
केंद्र|अंगूठाकार|307x307पिक्सेल|सिंधु घाटी सभ्यता के परिपक्व चरण (2600-1900 BCE)
इन्हें भी देखें

*
सन्दर्भ
बाहरी कड़ियाँ

श्रेणी:दक्षिण एशिया
नवीन पटनायक

नवीन पटनायक (जन्म 16 अक्टूबर 1946) भारतीय राज्य ओडिशा के १४वें मुख्यमंत्री हैं। वे बीजू जनता दल के संस्थापक मुखिया हैं और वे लेखक भी हैं।
व्यक्तिगत जीवन

नवीन पटनायक का जन्म ओडिशा के कटक नगर में 16 अक्टूबर 1946 को कायस्थ परिवार में हुआ। उनके पिता ओडिशा के पूर्व मुख्यमंत्री बीजू पटनायक तथा माँ ज्ञान पटनायक थे। उनकी शिक्षा दून विद्यालय में हुई और बाद में उन्होंने किरोड़ीमल महाविद्यालय, दिल्ली से कला में स्नातक की शिक्षा पूर्ण की।
नवीन पटनायक एक लेखक भी हैं और उन्होंने अपना युवाकाल लगभग रजनीति और ओडिशा से दूर ही व्यतीत किया। वर्ष 1997 में नवीन पटनायक ने उनके पिता का निधन होने के बाद राजनीति में कदम रखा और एक वर्ष बाद ही अपने पिता बीजू पटनायक के नाम पर बीजू जनता दल की स्थापना की। बीजू जनता दल ने उसके बाद विधानसभा चुनावों में जीत दर्ज की और भाजपा के साथ सरकार बनाई जिसमें वे स्वयं मुख्यमंत्री बने। उन्होंने 'भ्रष्टाचार के विरुद्ध लड़ाई' और 'गरीब समर्थक नीतियां' अपने ही ढ़ंग से आरम्भ किया। उन्होंने नौकरशाही का ठीक से प्रबन्धन कर राज्य के विकास के अपने पिता के सपने को अपने विकास का आधार बनाया। इसी तरह उन्होंने ओडिशा में लोकप्रियता हासिल की और लगातार चार बार पूर्ण जनाधार के साथ मुख्यमंत्री बनने में सफल हुये। नवीन पटनायक का नाम ओडिशा के इतिहास में सबसे लम्बे समय तक मुख्यमंत्री बनने का कीर्तिमान है। वो अभी तक अविवाहित हैं।
राजनैतिक जीवन

नवीन पटनायक ने सन् 1997 में जनता दल के नेता और उनके पिता बीजू पटनायक के निधन के बाद ओडिशा की राजनीति में कदम रखा।
सन्दर्भ
बाहरी कड़ियाँ

* ओडिशा डायरी पर नवीन पटनायक सहित ओडिशा के प्रसिद्ध लोग
* ओडिशा सरकार के आधिकारीक जालस्थल पर ओडिशा के प्रसिद्ध लोग
* बीबीसी के अनुसार ओडिशा के आकस्मिक राजनीतिज्ञ।


श्रेणी:1946 में जन्मे लोग
श्रेणी:जीवित लोग
श्रेणी:ओड़िशा के मुख्यमंत्री
श्रेणी:११वीं लोक सभा के सदस्य
भारतीय राज्यों के वर्तमान मुख्यमंत्रियों की सूची

भारतीय गणराज्य में अठाईस राज्यों और आठ में से तीन केन्द्र-शासित प्रदेशों की प्रत्येक सरकार के मुखिया मुख्यमन्त्री कहा जाता है। भारत के संविधान के अनुसार राज्य स्तर पर राज्यपाल कानूनन मुखिया होता है लेकिन वास्तव में कार्यकारी प्राधिकारी मुख्यमन्त्री ही होता है। राज्य विधान सभा चुनावों के बाद राज्यपाल सामान्यतः सरकार बनाने के लिए बहुमत वाले दल (अथवा गठबन्धन) को सरकार बनाने के लिए आमन्त्रित करता है। राज्यपाल, मुख्यमंत्री को नियुक्त करता है जिसकी कैबिनेट विधानसभा के लिए सामूहिक रूप से जिम्मेदार होती है। यदि विधानसभा में विश्वासमत प्राप्त हो तो मुख्यमन्त्री का कार्यकाल सामान्यतः अधिकतम पाँच वर्ष का होता है; इसके अतिरिक्त मुख्यमन्त्री के कार्यकाल की संख्याओं की कोई सीमा नहीं होती।

वर्तमान में जम्मू और कश्मीर के मुख्यमन्त्री का कार्यालय रिक्त है। वर्तमान में पदस्थ 30 मुख्यमन्त्रियों में पश्चिम बंगाल में ममता बनर्जी एकमात्र महिला मुख्यमंत्री हैं।
मार्च 2000 से ( ओडिशा के नवीन पटनायक सबसे लम्बे समय से पदस्थ मुख्यमन्त्री हैं। सबसे अधिक 8 बार बिहार के मुख्यमंत्री श्री नीतीश कुमार हैं। केरल के मुख्यमंत्री पिनाराई विजयन (आयु वर्ष) सबसे बुजुर्ग और अरुणाचल प्रदेश के पेमा खांडू (जन्म 1979) सबसे युवा मुख्यमन्त्री हैं। भारतीय जनता पार्टी के 12 पदस्थ और भारतीय राष्ट्रीय कांग्रेस के 3 पदस्थ है। इसके अतिरिक्त किसी भी अन्य दल के पदस्थ मुख्यमन्त्रियों की संख्या एक से अधिक नहीं है।
वर्तमान भारतीय मुख्यमंत्री
टिप्पणियाँ
इन्हें भी देखें

* भारतीय राज्यों के वर्तमान उपमुख्यमंत्रियों की सूची
सन्दर्भ

श्रेणी:भारत से सम्बन्धित सूचियाँ
श्रेणी:भारतीय राजनीति
श्रेणी:भारतीय राज्यों के मुख्यमंत्री
इम्फाल

इम्फाल (ꯏꯝꯐꯥꯜ) भारत के मणिपुर राज्य की राजधानी है। इस ऐतिहासिक नगर के केन्द्र में भूतपूर्व मणिपुर राज्य की गद्दी, कंगला महल, के खण्डहर उपस्थित हैं। इम्फाल नगर इम्फाल पश्चिम ज़िले और इम्फाल पूर्व ज़िले दोनों में विस्तारित है, और शहर की अधिकांश आबादी इसके पश्चिमी भाग में निवास करती है। इम्फाल भारत सरकार द्वारा अनुसूचित स्मार्ट नगरों में से एक है।
पर्यटन
श्री गोविन्ददेव जी मन्दिर

में "पैलेस कम्पाउण्ड" में श्री गोविन्दजी मन्दिर, आधुनिक मणिपुरी दुनिया में मणिपुरी हिन्दुओं के मणिपुरी वैष्णववाद का केन्द्र था ।]]
यह मन्दिर मणिपुर के पूर्व शासकों के महल के निकट ही है, व वैष्णवों का पावन तीर्थ स्थल है। यह दो स्वर्ण गुम्बदों सहित एक सरल किन्तु सुन्दर निर्माण है। इसमें एक पक्का प्रांगण तथा सभागार भी है। यहां के मुख्य देवता श्री राधा-कृष्ण हैं, जिनके साथ ही बलराम और कृष्ण के मन्दिर एक ओर हैं, तो दूसरी ओर जगन्नाथ, बलभद्र एवं सुभद्रा के मन्दिर हैं।
शहीद मीनार

इम्फाल के पोलोग्राउण्ड के पूर्वी ओर यह मीनार बीर टिकेन्द्रजीत पार्क में खड़ी है। यह ब्रिटिश सेना के विरुद्ध १८९१ के युद्ध के मणिपुरी शहीदों की याद में बनी है। यह मीनार फोटो खींचने वालों का मुख्य आकर्षण है।
युद्ध स्मारक

द्वितीय विश्वयुद्ध में मारे गए भारतीय व ब्रिटिश सैनिकों की समाधियाँ व कब्रें।
मणिपुर ज़ू

इम्फाल का चिड़ियाघर।
सिंगदा

९२१ मीटर की ऊंचाई पर यह सुन्दर पिकनिक स्थल इम्फाल से १६ किलोमीटर दूर है।
लांगथबल

यह भारत-बर्मा सीमा से ६ किलोमीटर दूर है।
इन्हें भी देखें

* इम्फाल पश्चिम ज़िला
* इम्फाल पूर्व ज़िला
सन्दर्भ

*
श्रेणी:मणिपुर के शहर
श्रेणी:इम्फाल पश्चिम ज़िला
श्रेणी:इम्फाल पश्चिम ज़िले के नगर
श्रेणी:इम्फाल पूर्व ज़िला
श्रेणी:इम्फाल पूर्व ज़िले के नगर
श्रेणी:मणिपुर में पर्यटन
श्रेणी:भारत के राज्यों और केन्द्र शासित प्रदेशों की राजधानियाँ
आसनसोल

आसनसोल (Asansol) भारत के पश्चिम बंगाल राज्य uttar purav के पश्चिम बर्धमान ज़िले में स्थित एक शहर है। यह कोलकाता के बाद राज्य का सबसे बड़ा शहर है। छोटानागपुर पठार के मध्य में राज्य की झारखण्ड से सटी पश्चिमी सीमा पर स्थित यह नगर खनिज पदार्थों में धना है। आसनसोल दामोदर नदी के किनारे बसा हुआ है और बहुत समय से एक महत्वपूर्ण रेलवे जंक्शन रहा है।
विवरण

आसनसोल भारत के उन 11 शहरों में से एक है जो विश्व के 100 सबसे तेजी से विकसित हो रहे शहरों की सूची में हैं। प्रदेश की राजधानी कोलकाता से 200 किलोमीटर दूर दामोदर नदी की घाटी में स्थित इस नगर के अर्थव्यवस्था का आधार कोयला एवं स्टील हैं। यहाँ कार्यबल की संख्या अधिक है और, मामूली प्रति व्यक्ति आय के उच्च शैक्षिक संस्थानों, अच्छी परिवहन कनेक्शन, कई आवास परिसरों और उद्योग, संस्थाओं, परिवहन और वाणिज्य के लिए उपयुक्त भूमि है। इसका भीतरी भाग बांकुरा और पुरुलिया जिलों और उत्तर बंगाल, ओड़िशा और झारखण्ड राज्यों के कुछ हिस्सों से जुड़ा हुआ है। यहाँ सेनेरैल साइकिल का भारत प्रसिद्ध कारखाना है। भारतीय रेल ने आसनसोल जंक्शन रेलवे स्टेशन पर अपने यात्रियों और वहां के आम लोगों के उपयोग के लिए अपना पहला रेल भोजनालय "रेस्टोरेंट ऑन व्हील्स" शुरू किया।
जनसँख्या

2024 में आसनसोल शहर की वर्तमान अनुमानित जनसंख्या 799,000 है, जबकि आसनसोल मेट्रो की जनसंख्या 1,764,000 अनुमानित है।
नामोत्पत्ति

आसनसोल का नाम दो शब्दों को जोड़कर बना है। "आसन" एक तीस मीटर ऊँचा वृक्ष है जो दामोदर नदी के तट पर पाया जाता है और "सोल" का अर्थ "भूमि" है।
इन्हें भी देखें

* पश्चिम बर्धमान ज़िला
सन्दर्भ

श्रेणी:पश्चिम बर्धमान ज़िला
श्रेणी:पश्चिम बंगाल के शहर
श्रेणी:पश्चिम बर्धमान ज़िले के नगर
*
तुएनसांग

तुएनसांग (Tuensang) भारत के नागालैण्ड राज्य के तुएनसांग ज़िले में स्थित एक नगर है। यह ज़िले का मुख्यालय भी है।
विवरण

यह पूर्व में स्थित बर्मा देश से कुछ ही दूरी पर है। नागालैण्ड का सबसे ऊँचा पहाड़, सारामाती पर्वत, तुएनसांग के काफ़ी पास है और भारत-बर्मा सीमा पर स्थित है। ट्वेनसांग शहर की स्थापना १९४७ में की गई थी और इसका नाम पास में बसे हुए इसी नाम के ट्वेनसांग गाँव पर रखा गया।
इन्हें भी देखें

* सारामाती पर्वत
* तुएनसांग ज़िला
सन्दर्भ

श्रेणी:तुएनसांग ज़िला
श्रेणी:नागालैण्ड के नगर
श्रेणी:तुएनसांग ज़िले के नगर
*